CELEX: 22013D0089
Language: hu
Date: 2013-05-03 00:00:00
Title: Az EGT Vegyes Bizottság 89/2013 határozata ( 2013. május 3. ) az Európai Gazdasági Térségről szóló megállapodás XIII. mellékletének (Közlekedés) módosításáról

31.10.2013   
            
            
               HU
            
            
               Az Európai Unió Hivatalos Lapja
            
            
               L 291/55
            
         AZ EGT VEGYES BIZOTTSÁG 89/2013 HATÁROZATA
   (2013. május 3.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A tagállamok kikötőibe érkező vagy onnan induló hajókra vonatkozó nyilatkozattételi követelményekről és a 2002/6/EK irányelv hatályon kívül helyezéséről szóló, 2010. október 20-i 2010/65/EU európai parlamenti és tanácsi irányelvet (1) bele kell foglalni az EGT-megállapodásba.
            
         
               (2)
            
            
               A 2010/65/EU irányelv hatályon kívül helyezi az EGT-megállapodásba foglalt 2002/6/EK európai parlamenti és tanácsi irányelvet (2), amelyet ezért el kell hagyni az EGT-megállapodásból.
            
         
               (3)
            
            
               Az EGT-megállapodás XIII. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XIII. melléklete 56 l. pontjának (2002/6/EK európai parlamenti és tanácsi irányelv) szövege helyébe a következő szöveg lép:
   „32010 L 0065: az Európai Parlament és a Tanács 2010. október 20-i 2010/65/EU irányelve a tagállamok kikötőibe érkező vagy onnan induló hajókra vonatkozó nyilatkozattételi követelményekről és a 2002/6/EK irányelv hatályon kívül helyezéséről (HL L 283., 2010.10.29., 1. o.).
   E megállapodás alkalmazásában az irányelv szövege az alábbi kiigazításokkal értendő:
   
               a)
            
            
               A 9. cikkben az »Unió vámterületén« szövegrész után az »és az EFTA-államok területén« szövegrészt kell beilleszteni.
            
         
               b)
            
            
               A 9. cikkben az »említett területen« szövegrész helyébe az »említett területeken« szövegrész lép.
            
         
               c)
            
            
               A 9. cikk végére a következőket kell beilleszteni:
               »Ezek a mentességek nem alkalmazandók a vámügyekkel kapcsolatos jelentéstételi alakiságok vonatkozásában.«
            
         
               d)
            
            
               Az egyéb jogi aktusokra való hivatkozásokat az irányelvben abban a mértékben és formában kell relevánsnak tekinteni, amilyen mértékben és formában azok a megállapodásba vannak foglalva.”
            
         2. cikk
   A 2010/65/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. május 4-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. május 3-án.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 283., 2010.10.29., 1. o.
   
      (2)  HL L 67., 2002.3.9., 31. o.
   
      (3)  Alkotmányos követelmények fennállását jelezték.